- Այսպես, հանքավայրի տեղանքը գտնվում է Սյունիքի և Վայոց Ձորի մարզերի սահմանագծին՝ Ջերմուկ քաղաքից մոտ 10 կիլոմետր հեռավորության վրա, Գնդեվազ, Սարավան, Սարալանջ, Կեչուտ, Ուղեձոր և Գորայք համայնքների հարևանությամբ՝ 5-7 կիլոմետր հեռավորության վրա և զբաղեցնում է շուրջ 6,600 հեկտար տարածք: Կույտային տարրալվացման հարթակը (հանքաքարի հարստացման ֆաբրիկա), որտեղ պետք է ցիանային եղանակով հանքաքարից կորզվի ոսկին, գտնվում է Գնդեվազ համայնքի տարածքում՝ բնակելի տներից մոտ մեկ կիլոմետր հեռավորության վրա: Այստեղ իրավական գնահատման է ենթակա բնակավայրին այդքան մոտ հանքահարստացնող ֆաբրիկա կառուցելու և հատկապես ցիանային եղանակով հանքահարստացման թույլատրելիությունը, ինչպես նաև նախագծի բացասական էկոլոգիական ազդեցության ամբողջ գոտու որոշումը: